CELEX: E2016P0002
Language: mt
Date: 2016-02-23 00:00:00
Title: Azzjoni mressqa fit-23 ta’ Frar 2016 minn Dr Gerhard Spitzer kontra l-Awtorità ta' Sorveljanza tal-EFTA (Kawża E-2/16)

22.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/34
            
         Azzjoni mressqa fit-23 ta’ Frar 2016 minn Dr Gerhard Spitzer kontra l-Awtorità ta' Sorveljanza tal-EFTA
   (Kawża E-2/16)
   (2016/C 347/06)
   Azzjoni kontra l-Awtorità ta’ Sorveljanza tal-EFTA tressqet quddiem il-Qorti tal-EFTA fit-23 ta’ Frar 2016 minn Dr Gerhard Spitzer, irrappreżentat minn Antonius FALKNER, Avukat, Lettstrasse 18, FL-9490 Vaduz.
   Ir-rikorrent isostni li l-Qorti tal-EFTA għandha:
   
               1.
            
            
               Tannulla d-Deċiżjoni tal-Awtorità ta’ Sorveljanza tal-EFTA Nru 425/15/COL tal-25 ta’ Novembru 2015, u
            
         
               2.
            
            
               Tordna lill-Awtorità ta' Sorveljanza tal-EFTA sabiex iġġarrab l-ispejjeż tal-proċedimenti.
            
         
      L-isfond legali u fattwali u l-motivi mressqa bħala sostenn:
   
   
               —
            
            
               Ir-rikorrent, Dr Gerhard Spitzer, huwa ċittadin Awstrijak, domiċiljat fl-Afrika ta’ Isfel, li kien klijent ta' LLB AG, kumpanija bi sjieda maġġoritarja tal-Prinċipatta’ Liechtenstein, sa mill-bidu tas-snin disgħin.
            
         
               —
            
            
               Il-kawża tittratta rikors għall-annullament ta’ deċiżjoni tal-Awtorità ta’ Sorveljanza tal-EFTA sabiex tingħalaq kawża dwar ilment kontra l-Liechtenstein rigward in-nuqqas ta’ osservanza u ta’ applikazzjoni b’mod korrett tad-Direttiva 2002/47/KE.
            
         
               —
            
            
               Ir-rikorrent isostni li l-Awtorità ta' Sorveljanza tal-EFTA kienet taħt l-obbligu li tibda proċedura ta’ investigazzjoni formali dwar in-nuqqas min-naħa tal-Liechtenstein li josserva u japplika b’mod korrett id-Direttiva 2002/47/KE, u billi naqset li tagħmel dan, l-Awtorità ta’ Sorveljanza tal-EFTA kisret id-drittijiet tar-rikorrent.